Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZintPK-C, 203/20 - ZIUPOPDVE, 202/21 – odl. US in 3/22 - ZDeb v nadaljevanju ZJU) in 25. člena Zakona o delovnih razmerjih (Uradni list RS, št. št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), 203/20 – ZIUPOPDVE, 119/21 – ZČmlS-A, 202/21 – odl. US, 15/22, 54/22- ZUPŠ-1, 114/23 in 136/23 – ZIUZDS; v nadaljnjem besedilu: ZDR-1)

**Ministrstvo za obrambo,** Vojkova cesta 55, 1000 Ljubljana, **objavlja prosto** strokovno tehnično delovno mesto za nedoločen čas, s trimesečno poskusno dobo.

**RAČUNOVODJA VII/2 - III (m/ž) (šifra DM 102997) v Sekretariatu generalnega sekretarja, Službi za računovodstvo, Oddelku za saldokonte in plačilni promet**

Kandidati, ki se bodo prijavili na to delovno mesto, morajo izpolnjevati naslednje pogoje:

**Zahtevana izobrazba**:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja); najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja); najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe.

**Delovne izkušnje se dokazujejo z verodostojnimi listinami**, iz katerih sta razvidna čas opravljanja dela in stopnja izobrazbe.

**Zahtevane delovne izkušnje**:

* 8 mesecev.

**Posebni pogoji:**

* dovoljenje za dostop do tajnih podatkov stopnje »zaupno« (Z, I-E,I-N).

**Naloge delovnega mesta:**

* vodenje poslovnih knjig,
* usklajevanje analitičnih in sintetičnih evidenc,
* računovodske naloge: knjiženje poslovnih dogodkov v programsko aplikacijo,
* izvajanje nalog v zvezi s postopki gotovinskega in negotovinskega plačilnega prometa,
* priprava poročil in podatkov za zaključni račun proračuna s področja dela,
* pripravljanje statističnih pregledov, informacij in drugih podlag za odločanje s področja dela,
* priprava usmeritev in delovnih postopkov s področja dela.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe (študijski program) ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V prijavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu ter navede stopnjo zahtevnosti delovnega mesta,
3. pisno izjavo kandidata, da:

* je državljan Republike Slovenije;
* da nima dvojnega državljanstva;
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. pisno izjavo, da za namen tega postopka dovoljuje Ministrstvu za obrambo pridobitev podatkov iz 3. točke iz uradne evidence;
2. pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »zaupno« skladno z Zakonom o tajnih podatkih (Uradni list RS, št. 50/06 – uradno prečiščeno besedilo, 9/10, 60/11 in 8/20), če kandidat ustreznega dovoljenja še nima;
3. pisno izjavo, da za namen te javne objave dovoljuje Ministrstvu za obrambo pridobitev podatkov iz uradne evidence (če kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženega obrazca »vloga za zaposlitev«, na podlagi priloženih izjav in dokazil, lahko na podlagi pisnega preizkusa, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Skladno z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list Republike Slovenije, št. 139/2006 in 104/10) se kandidati, ki ne izpolnjujejo pogojev objave, ne bodo uvrstili v izbirni postopek.

Z izbranim kandidatom bo, v kolikor po opravljenem predhodnem zdravstvenem pregledu ter varnostnim preverjanju ne bo ugotovljenih zadržkov, sklenjeno delovno razmerje za nedoločen čas, s polnim delovnim časom in trimesečnim poskusnim delom. Izbrani kandidat bo delo opravljal v prostorih Sekretariata generalnega sekretarja, Službe za računovodstvo, Oddelku za saldokonte in plačilni promet, na naslovu Kranjčeva ulica 1 v Ljubljani, oziroma v drugih njegovih uradnih prostorih.

Kandidat vloži prijavo v pisni obliki (na priloženem obrazcu »[**Vloga**](http://www.mnz.gov.si/fileadmin/mnz.gov.si/pageuploads/UUCV/2010/VLOGA-1100-98-2010-ADMINISTRATOR_V_SUPG._5.8.2010.doc) **za zaposlitev**«), ki jo pošlje v zaprti ovojnici z označbo: »Za javno objavo za delovno mesto računovodja VII/2 – III v Sekretariatu generalnega sekretarja, Službi za računovodstvo, št. **110-14/2024**« **na naslov:** Ministrstvo za obrambo, Služba za kadrovske zadeve, Vojkova cesta 55, 1000 Ljubljana, in sicer v roku **15 dni po objavi** na spletnem portalu državne uprave GOV.SI in Zavoda Republike Slovenije za zaposlovanje, torej do vključno 13. 2. 2024 (zadnji dan oddaje priporočeno po pošti). Za pisno obliko prijave se šteje tudi elektronska oblika, poslana **na elektronski naslov**: [glavna.pisarna@mors.si](mailto:glavna.pisarna@mors.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končani javni objavi bo objavljeno na spletnem portalu državne uprave GOV.SI.

Informacije o izvedbi javne objave je možno dobiti na telefonski številki 01/471 2995 pri Nataši Likar.

Opomba: Uporabljeni izrazi, zapisani v moški slovnični obliki, so uporabljeni kot nevtralni za ženske in moške.